หนุ่มเมืองคอนเชื่อมถังน้ำมัน บึมสนั่นร่างลอยกระเด็นขาหัก 3 ท่อน 
(ภาพจากมูลนิธิใต้เต็กตึ๊งทุ่งใหญ่),หนุ่มใหญ่ช่างเชื่อมวัย 59 เมืองคอน รับงานจ้างตัดฝาถังน้ำมันขนาด 200 ลิตร ขณะเชื่อมปากถังน้ำมันเกิดระเบิดตูมสนั่น ร่างกระเด็นลอยขึ้นฟ้าตกมาขาหัก 3 ท่อน ส่วนเศษเหล็กจากถังน้ำมันเจาะตามร่างกายหลายจุด อาการโคม่า,เมื่อเวลา 13.00 น. วันที่ 4 ก.ค.60 นายพัทยา พรหมหมอเฒ่า เจ้าหน้าที่มูลนิธิใต้เต็กตึ๊งทุ่งใหญ่ รับแจ้งเหตุจากชาวบ้านขอความช่วยเหลือมีผู้ได้รับบาดเจ็บจากเหตุการณ์ถังน้ำมันขนาด 200 ลิตร เกิดระเบิด หลังรับแจ้งรีบรุดไปตรวจสอบ พร้อมหน่วยพยาบาลมูลนิธิใต้เต็กตึ๊ง ที่เกิดเหตุอยู่ติดถนนสายทุ่งใหญ่-หลักช้าง หมู่ 8 ต.ปริก จ.นครศรีธรรมราช พบนายสมจิตร คำน้อย อายุ 59 ปี อาชีพช่างเชื่อม นอนร้องครวญครางด้วยความเจ็บปวด,เนื่องจากตามร่างกายมีสะเก็ดเศษเหล็กจากถังน้ำมันขนาด 200 ลิตร เจาะบริเวณผิวหนังหลายจุด แขนขวาหักผิดรูป และที่ขาขวาตั้งแต่โคนขาถึงหน้าแข้งกระดูกหักถึง 3 ท่อน หน่วยพยาบาลและชาวบ้านรีบช่วยกันทำแผลและรีบนำส่ง รพ.ทุ่งใหญ่ หลังถึงมือแพทย์ก็ทำการปฐมพยาบาลในเบื้องต้น ก่อนส่งตัวไปรักษาต่อยัง รพ.มหาราชนครศรีธรรมราช เนื่องจากมีอาการโคม่า,จากการสอบสวนทราบว่า ก่อนเกิดเหตุ นายสมจิตร ได้รับงานจ้างจากชาวบ้านในพื้นที่บ้านควนอวดพัน ให้มาทำการตัดฝาถังน้ำมันขนาด 200 ลิตร ตกลงราคากันที่ 600 บาท จากนั้นก็นำเครื่องเชื่อมมาทำการเชื่อมตัดฝาออก ขณะที่กำลังเชื่อมอยู่นั้นเกิดการระเบิดตูมขึ้นมาเสียงดังสนั่น ทำให้ร่างของนายสมจิตรพร้อมตัวเชื่อมหลุดลอยกระเด็นขึ้นฟ้า ร่างร่วงหล่นตกลงมานอนกองกับพื้นดิน นอนร้องครวญครางด้วยความเจ็บปวด ชาวบ้านที่เห็นเหตุการณ์จึงโทรศัพท์มาแจ้งเจ้าหน้าที่มูลนิธิฯ เข้าให้การช่วนเหลือ,สำหรับสาเหตุคาดว่า น่าจะเกิดจากการทำงานที่ประมาท ขณะที่กำลังเชื่อมอยู่นั้น ประกายไฟอาจกระเด็นตกลงไปถูกน้ำมันที่ยังมีหลงเหลือติดก้นถัง ทำให้เกิดแรงอัดจนเกิดการระเบิดเสียงดังสนั่น รวมทั้งสะเก็ดจากเศษถังน้ำมันกระจายเจาะตามร่างกายและผิวหนังหลายจุด และแรงอัดจากการระเบิดที่รุนแรงในครั้งนี้ทำให้ขาหักถึง 3 ท่อน อาการสาหัส.
หนุ่มใหญ่ช่างเชื่อมวัย 59 เมืองคอน รับงานจ้างตัดฝาถังน้ำมันขนาด 200 ลิตร ขณะเชื่อมปากถังน้ำมันเกิดระเบิดตูมสนั่น ร่างกระเด็นลอยขึ้นฟ้าตกมาขาหัก 3 ท่อน ส่วนเศษเหล็กจากถังน้ำมันเจาะตามร่างกายหลายจุด อาการโคม่า
เชื่อมถังน้ำมัน,ช่างเชื่อม,ตัดฝาน้ำมันระเบิด,มูลนิธิใต้เต็กตึ๊งทุ่งใหญ่,นครศรีธรรมราช